**Ministru kabineta noteikumu projekta “Grozījums Ministru kabineta 2009.gada 22.decembra noteikumos Nr.1643 "Kārtība, kādā piešķir un izmaksā pabalstu aizbildnībā esoša bērna uzturēšanai"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts “Grozījums Ministru kabineta 2009.gada 22.decembra noteikumos Nr.1643 "Kārtība, kādā piešķir un izmaksā pabalstu aizbildnībā esoša bērna uzturēšanai” (turpmāk – Noteikumu projekts) mērķis ir sniegt atbalstu aizbildņiem COVID-19 ārkārtējās situācijas laikā, nodrošinot pabalsta aizbildnībā esoša bērna uzturēšanai apmēra palielināšanu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sakarā ar COVID-19 izsludināto ārkārtējo situāciju Latvijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot COVID-19 radītos riskus un izsludināto ārkārtējo situāciju Latvijā, Labklājības ministrija ir izstrādājusi grozījumu Ministru kabineta 2009.gada 22.decembra noteikumos Nr.1643 "Kārtība, kādā piešķir un izmaksā pabalstu aizbildnībā esoša bērna uzturēšanai” (turpmāk – noteikumi), lai sniegtu atbalstu aizbildnībā esoša bērna uzturēšanai.Aizbildnis ir persona, kas iecelta vai apstiprināta Civillikumā noteiktajā kārtībā, lai nodrošinātu bērna tiesību un interešu aizsardzību. Aizbildnis aizvieto saviem aizbilstamajiem vecākus, kā arī pārstāv bērnu personiskajās un mantiskajās attiecībās. Saskaņā ar pārskatu par bāriņtiesu darbību 2019.gadā, aizbildnībā atradās 4276 bērni. Aizbildņu skaits 2019.gadā bija 3395, no tiem:

|  |  |
| --- | --- |
| vecvecāki | 1813 |
| citi bērna radinieki | 844 |
| citas personas | 738 |

Aizbildnis par aizbildņa pienākuma pildīšanu saņem atlīdzību euro 54.07 mēnesī un saskaņā ar noteikumu 2.punktu, par aizbildnībā esoša bērna uzturēšanu līdz 7 gadu vecumam saņem 107.5 euro mēnesī, bet no 7 gadu vecuma līdz 18 gadu vecuma sasniegšanas 129 euro mēnesī. Ārkārtējās situācijas rezultātā tiek prognozēta sociālās situācijas ģimenēs pasliktināšanās, jo sevišķi ģimenēs ar bērniem. Līdz ar to valsts līmenī ģimenēm ir savlaicīgi jāsniedz visaptveroši, intensīvi un uz ģimenes locekļu individuālajām vajadzībām vērsti atbalsta pakalpojumi, kas veicina veselīgu ģimeņu funkcionēšanas spēju un resursu attīstību, vienlaicīgi īpaši atbalstot ārpusģimenes aprūpē esošos bērnus.Lai nepasliktinātu aizbildnībā esošu bērnu situāciju, ņemot vērā Covid 19 izraisītās sekas, noteikumu projekts paredz palielināt pabalstu aizbildnībā esoša bērna uzturēšanai, nosakot, ka pabalsta apmērs par bērnu līdz septiņu gadu vecuma sasniegšanai – 161.25 *euro* mēnesī un par bērnu vecumā no septiņiem gadiem – 193.5 *euro* mēnesī.Lai Valsts sociālās apdrošināšanas aģentūra (turpmāk – VSAA) varētu veikt nepieciešamās izmaiņas informācijas sistēmās, VSAA pārskatīs pabalsta apmēru par periodu no 2020.gada 12.marta līdz ārkārtas situācijas beigām un izmaksās starpību ne vēlāk kā līdz 2020.gada 30.jūnijam. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra.  |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 3395 aizbildņi un 4276 aizbildnībā esoši bērni. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 092 324 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 092 324 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 092 324 | 462 293 | 0 | 0 | 0 | 0 | 0 |
| 2.1. valsts pamatbudžets | 2 092 324 | 462 293 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -462 293 | 0 | 0 | 0 | 0 | 0 |
| 3.1. valsts pamatbudžets | 0 | -462 293 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 462 293 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Aprēķins: * pabalsta saņēmēju, kuriem provizoriski no 12.marta līdz sakarā ar Covid-19 izsludinātās ārkārtējās situācijas beigām (pieņēmums līdz 12. jūnijam, t.i. trīs mēneši), skaits vidēji mēnesī – 2 121;

|  |  |  |  |  |
| --- | --- | --- | --- | --- |
|   | 2020. gads (9 mēn) | 2020.gads progn. plāns uz 31.03. | 2020.gads (3 mēn) | 2020. gadā vidēji |
| **Bērnu skaits, kuriem izmaksājams pab., vid./mēn** | **1 414** | **1 270** | **2 121** | **1 591** |
| atlīdzības apmērs, vid.mēn.euro | 123.31 | 106.95 | 154.86 | 133.83 |
| plānotie izdevumi 9 mēnešos, euro | 1 569 243 |   |   | 1 569 243 |
| plānotie izdevumi 3 mēnešos, euro |   |   | 985 374 | 985 374 |
| plānotie izdevumi 12 mēnešos, euro |   | 1 629 918 |   | 2 554 617 |
| budžetā paredzētais finansējums, euro | 2 092 324 |   |   | 2 092 324 |
| **Nepieciešamie līdzekļi gadā jaunajai normai, euro** |  |  |  | **-462 293** |
| **Ekonomija saistībā ar kontingenta un vidējā apmēra samazinājumu** |  | **462 406** |  |  |
| **Kopā nepieciešamais finansējums\*** |  |  |  | **0** |

*\* Ņemot vērā, ka pabalsta palielinājumam nepieciešamie līdzekļi ir mazāki nekā esošā pabalsta izmaksu ekonomija, papildus līdzekļu nepieciešamība nerodas.*Palielinot pabalsta apmēru, palielinās atbalsta saņēmēju loks, proti, esošie pabalsta saņēmēji saņems pabalstu pilnā apmērā. Savukārt, pārējie pabalsta saņēmēji, kas jau šobrīd saņem kādu no atbalsta veidiem - uzturlīdzekļi, apgādnieka zaudējuma pensija, apdrošināšanas atlīdzība par apgādnieka zaudējumu, valsts sociālā nodrošinājuma pabalsts apgādnieka zaudējuma gadījumā un ģimenes valsts pabalsts (turpmāk – atbalsts) saņems starpību, kas veidojas samazinot pabalsta apmēru par izmaksāto atbalsta apmēru. Apakšprogrammas 20.01.00 “Valsts sociālie pabalsti” ietvaros pabalsta aizbildnim par bērna uzturēšanu izmaksu nodrošināšanai 2020.gadā prognozēts finanšu līdzekļu ietaupījums, ņemot vērā pabalsta vidējā apmēra mēnesī un saņēmēju skaita prognozēto samazināšanos.2020.gada pirmajā ceturksnī pabalsta izpilde ir:

|  |  |  |  |
| --- | --- | --- | --- |
| Pabalsta veids | Pabalsta apmērs vidēji mēnesī *(euro)* | Saņēmēju skaits | Izdevumi 3 mēnešos |
| Pabalsts aizbildnim par bērna uzturēšanu | 100,08 | 1 154 | 346 475 |

Ņemot vērā pabalsta aizbildnim par bērna uzturēšanu izpildes tendences, kā arī prognozējot pabalsta izmaksai nepieciešamo finansējumu līdz gada beigām, tiek prognozēta līdzekļu ekonomija 462 406 euro apmērā, saistībā ar pabalsta vidējā apmēra mēnesī un saņēmēju skaita vidēji mēnesī samazināšanos.

|  |  |  |  |
| --- | --- | --- | --- |
| Pabalsta veids | 2020.gada plāns | 2020.gada izmaiņas uz (31.03.2020.) | *Izmaiņas*  |
| Pabalsta apmērs vidēji mēnesī *(euro)* | Saņēmēju skaits | Izdevumi kopā | Pabalsta apmērs vidēji mēnesī *(euro)* | Saņēmēju skaits | Izdevumi kopā | *Pabalsta apmērs vidēji mēnesī (euro)* | *Saņēmēju skaits* | *Izdevumi kopā* |
| Pabalsts aizbildnim par bērna uzturēšanu | 123,31 | 1 414 | 2 092 324 | 106,95 | 1 270 | 1 629 918 | *16,36* | *144* | *462 406* |

Līdz ar to pabalsta apmēra palielināšanas segšanai ārkārtas situācijas laikā tiks novirzīts pabalstam plānotais finanšu ietaupījums. Līdz ar to noteikumu projektā ietvertā priekšlikuma īstenošana tiks nodrošināta LM pamatbudžeta apakšprogrammai 20.01.00 “Valsts sociālie pabalsti” plānotā finansējuma ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Noteikumu projekts tiks īstenots LM pamatbudžeta apakšprogrammai 20.01.00 “Valsts sociālie pabalsti” plānotā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās apdrošināšanas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ministre R.Petraviča

Rita Paršova, 67782954

Rita.Paršova@lm.gov.lv